**Telki Község**

**Polgármestere**

## Előterjesztés

**Az önkormányzat 2017. évi költségvetés végrehajtásáról**

**Az előterjesztés mellékletei: 5 db**

**Az előterjesztést tárgyalja**: Pénzügyi Bizottság,

**Az előterjesztés elfogadása**: minősített többségű szavazatot igényel.

Az államháztartásról szóló 2011. évi CXCV. törvény (a továbbiakban: Áht.) 91. §-ban foglaltak szerint elkészítettük Telki Község Önkormányzatának 2017. évi költségvetési beszámolóját.

Az Áht. 91. § (1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a költségvetési évet követő 5. hónap utolsó napjáig hatályba lépjen. A Magyar Államkincstár 2017.05.23-én hagyta jóvá Telki Önkormányzat beszámolóját.

Az államháztartás számviteléről szóló 4/2013. (I. ll.) Korm. rendelet (a továbbiakban: Áhsz.) 7.§ (1) bekezdésében meghatározottak szerint készített költségvetési zárszámadáshoz az önkormányzat 2017. évi gazdálkodásáról az alábbi szöveges értékelést adom:

A 2017. évi zárszámadási rendelet-tervezet az önkormányzat és intézményei feladatellátását biztosító pénzügyi-gazdasági tevékenységek, felújítások, fejlesztések, vagyoni helyzet alakulását mutatja be.

Telki Község Önkormányzat Képviselő-testülete az önkormányzat és intézményei 2017. évi költségvetését a 6/2017.(II.17) számú Önkormányzati rendeletével állapította meg.

A Képviselő-testület éves költségvetésének meghatározásakor arra törekedett, hogy az önkormányzat meghatározza az adott időszakban megvalósításra váró feladatokat, és biztosítsa a feladatok elvégzéséhez szükséges költségvetési források körét és nagyságrendjét

***Önkormányzati feladatellátás általános értékelése***

Telki Önkormányzata az önkormányzati törvényben előírt feladatait 2017. évben is maradéktalanul el tudta látni, az intézmények – Telki Óvoda és Polgármesteri Hivatal - működését biztosítani tudta.

A jogszabályi előírásoknak megfelelően 2012. évtől kezdődően a költségvetési rendeletben és a könyvelésben egyaránt elkülönítetten kell kimutatnunk az Önkormányzat, Polgármesteri Hivatal és az Óvoda bevételeit és kiadásait. Ennek megvalósításához az önkormányzati törvény előírásai szerint elkülönítésre kerültek az Önkormányzat, Polgármesteri Hivatal és az Óvoda által végzett feladatok. A bevételi és kiadási előirányzatok, valamint a pénzforgalmi teljesítések adatai a szétválasztott tevékenységeknek megfelelően kerültek meghatározásra.

Az Önkormányzat, Polgármesteri Hivatal és az Óvoda az ellátandó feladatoknak megfelelően önálló költségvetéssel rendelkezik. A Polgármesteri Hivatal és az Óvoda az Önkormányzat költségvetési intézményeként működik, a tevékenységük ellátásához szükséges forrást az Önkormányzat bocsátja rendelkezésére finanszírozásként.

**I. Bevételi források és azok teljesítése**

Az Önkormányzat 2017. évi költségvetési módosított bevételi előirányzatának főösszege 1 259 378 e Ft.

Az év folyamán összesen 1 259 378 e Ft bevétel realizálódott. A módosított előirányzathoz viszonyítva a teljesítés 100,5 %.

***I.1. Adóbevételek alakulása***

***A helyi adókból*** származó bevételek az un. közhatalmi bevételek az önkormányzat saját bevételeit növelik, abból állami elvonás nincs. Az önkormányzati adóhatósága által beszedett központi adók (gépjárműadó, talajterhelési díj, a termőföld bérbeadásából származó jövedelemadó, adók módjára kimutatott helyszíni bírságok, szabálysértési bírságok, közigazgatási bírságok egy része) eltérő mértékben szintén az önkormányzat bevételeit gyarapítják.

2017. évre az adóbevételi eredeti előirányzat 227 619 ezer forint. A 2017. évi módosított adóbevételi terv 95,1 % teljesült 256 098 ezer forint teljesítést jelent.

Telki Községben 2017 évben négy fajta helyi adó működött. Telkiben mind a háztartások (magánszemélyek), mind a gazdálkodók (vállalkozók) adóalanynak minősülnek, így kiterjed rájuk a helyi adókötelezettség, legyen ez vagyoni típusú (építmény és telekadó), kommunális jellegű (idegenforgalmi adó), vagy iparűzési adó.

Telki Község Önkormányzata a helyi adók 2017. évi mértékeit a helyi sajátosságokhoz, a gazdálkodási követelményekhez és az adóalanyok teherviselő képességéhez igazodóan állapította meg - a törvényben meghatározott felső (adómaximum) határokra is figyelemmel.

Az önkormányzatot megillető adójellegű bevételek legjelentősebb része a helyi iparűzési adóból befolyó összeg (44,5 %) de kiemelkedő a helyi építmények után megfizetett adóból befolyó összeg (32,6 %), de jelentős a beépítetlen telkek után megfizetett adórész aránya is (18,4 %).

|  |  |  |  |  |
| --- | --- | --- | --- | --- |
| **Adónem** | **Eredeti**  **Előirányzat**  **(e Ft.)** | **Módosított előirányzat**  **(e Ft.)** | **Teljesítés**  **(e Ft.)** | **Bevétel aránya**  **%** |
| **Építményadó** | 83 116 | 85 257 | 83 366 | 32,6 |
| **Telekadó** | 42 116 | 50 418 | 47 149 | 18,4 |
| **Talajterhelési díj** | 1 263 | 1 515 | 387 | 0,1 |
| **Idegenforgalmi adó** | 5 500 | 9 436 | 9 436 | 3,7 |
| **Iparűzési adó** | 94 600 | 117 857 | 113 862 | 44,5 |
| **Pótlék, bírság** | 1 024 | 4 691 | 1 898 | 0,7 |
| **Összesen:** | **227 619** | **269 174** | **256 098** | **100 ,0** |

***Jelentős bevételi nagyságot képviselő adónemekben érintett adózók és „adótárgyak” számának változása***

|  |  |  |  |  |
| --- | --- | --- | --- | --- |
|  | **Adózók száma** | | **Adótárgyak száma** | |
| Adónem | 2016. év | **2017. év** | 2016. év | **2017. év** |
| Építményadó | 1 420 | **1 423** | 1 747 | **1 754** |
| Telekadó | 368 | **348** | 426 | **402** |
| Idegenforgalmi adó | 1 | **1** | - | **-** |
| Iparűzési adó | 772 | **793** | 787 | **793** |
| Talajterhelési díj | 11 | **11** | 11 | **11** |
| Földbérbeadásból származó jövedelem | 1 | **1** | 1 | **1** |
| Gépjárműadó | 1 483 | **1 545** | 2 013 | **2 108** |
| Pótlék | 1772 | **1619** | - | **-** |
| Bírság | 262 | **144** | - | **-** |
|  |  |  |  |  |

Megállapítható, hogy az előző évhez képest valamennyi adónemben növekedett az adózás alá vont adótárgyak és az adózók száma is.

**2017. évi közvetett támogatások**

A 368/2011. (XII.31.) Kormányrendelet 25. §-az alapján az Áht. 24. § (4) bekezdés c) pontja szerinti közvetett támogatásokat be kell mutatni a helyi adónál, gépjárműadónál biztosított kedvezmény, mentesség összegét adónemenként.

|  |  |  |  |
| --- | --- | --- | --- |
|  | **Adóelengedés méltányosságból (Ft)** | **Behajthat. kis összegű törlés (Ft)** | **Behajthatatlan követelés (Ft)** |
| **2016. adóév** | **összeg** | **összeg** | **összeg** |
| Építményadó | 134 303 | 82 130 | 216 433 |
| Telekadó | 642 661 |  | 642 661 |
| Helyi iparűzési adó |  | 363 788 | 363 788 |
| Gépjárműadó |  | 38 820 | 38 820 |
| Késedelmi pótlék |  | 216 263 | 216 263 |
| Bírság | 45 000 | 435 000 | 480 000 |
| Talajterhelési díj |  |  |  |
| **Összesen:** | **821 964** | **1 136 001** | **1 957 965** |

Az adóelengedés részletszabályait az adózás rendjéről szóló 2003. évi CXII. törvény (Art.) szabályozza.

Az adóhatóság a magánszemély kérelme alapján az adózót terhelő adótartozást, valamint bírság- vagy pótléktartozást mérsékelheti, vagy elengedheti, ha azok megfizetése az adózó és a vele együtt élő közeli hozzátartozók megélhetését súlyosan veszélyezteti.

Más esetekben az adóhatóság a tőketartozást nem mérsékelheti, és nem engedheti el.

Kivételes méltányosságból a bírság- vagy pótléktartozás mérsékelhető, elengedhető, különösen akkor, ha annak megfizetése a vállalkozási tevékenységet folytató magánszemély, jogi személy, vagy egyéb szervezet gazdálkodási tevékenységét ellehetetlenítené. Az adóhatóság a mérséklést az adótartozás egy részének (vagy egészének) megfizetéséhez kötheti.

Az adóhatóság fizetési könnyítést abban az esetben engedélyezett, ha a fizetési nehézség a kérelmezőnek nem felróható körülmények miatt keletkezett, továbbá átmeneti jellegű, tehát az adó későbbi megfizetése valószínűsíthető volt.

A kérelem elbírálása és a feltételek meghatározása során figyelemmel voltunk a fizetési nehézség kialakulásának okaira és körülményeire is, illetve olyan esetekre is, ha a magánszemély kérelmező igazolta vagy valószínűsítette, hogy az adó azonnali, vagy egyösszegű megfizetése családi, jövedelmi, vagyoni és szociális körülményeire is tekintettel aránytalanul súlyos megterhelést jelent.

A fizetési könnyítésben érintett adó nem minősül adóelengedésnek, így e tételek a követelés elengedésben nem szerepelnek, azokkal a bevételeket nem szükséges korrigálni.

***Hátralékállomány alakulása 2013-2017***

***(e Ft-ban)***

|  |  |  |  |  |  |
| --- | --- | --- | --- | --- | --- |
|  | **2013.évi** | **2014.évi** | **2015.évi** | **2016.évi** | **2017.évi** |
| Építményadó | 8 386 | 6 243 | 5 981 | 5 568 | 4 891 |
| Telekadó | 13 863 | 12 813 | 8 079 | 10 668 | 7 840 |
| Iparűzési adó | 7 519 | 7 194 | 5 896 | 7 404 | 8 196 |
| Idegenforgalmi adó |  |  | 1 107 | 56 | 0 |
| Gépjárműadó | 4 436 | 3 644 | 2 871 | 1 072 | 745 |
| Talajterhelési díj |  |  | 370 | 1 599 | 1 514 |
| Pótlék | 6 733 | 6 172 | 5 098 | 3 322 | 2 554 |
| Bírság | 3 716 | 2 878 | 3 835 | 3 617 | 4 052 |
| **Összesen** | **44 653** | **38 944** | **33 237** | **33 306** | **29 792** |

A végrehajtási cselekmények általában nem minden esetben vezetnek azonnal eredményre. A tényleges végrehajtási eljárás leggyakrabban a bankszámlával rendelkező adózók releváns részénél hatósági átutalási megbízás benyújtásával veszi kezdetét.

Magánszemélyek esetében alkalmazható a munkabérből (nyugdíjból) és egyéb járandóságból történő letiltás. Ezek általában a Pest Megyei Kormányhivatal Egészségbiztosítási Pénztári adataira épülnek, melyek gyakran nem naprakészek, sok esetben használhatatlanok.

A letiltás viszonylagos eredménytelenségének oka, hogy a hátralékosok közül sokan nem dokumentált jövedelmet szereznek, ezek a jövedelemforrások felderíthetetlenek, sokan vannak minimálbéren bejelentve.

Az ingatlannal rendelkező adózóknál a tartozás nagyságát is figyelembe véve kerül sor a jelzálogjog, illetőleg a végrehajtási jog bejegyzésére. Ingatlan végrehajtás lefolytatásához az Art. szabályozása alapján csak az 500 ezer forint feletti tartozások esetében van lehetőség.

A nagyobb összeggel tartozó adózók nagyon kevés százaléka rendelkezik ingatlan tulajdonnal. Ha van is a nevükön ingatlan, az többnyire jelentős összegű banki kölcsönnel, egyéb tartozással terhelt, amely eleve esélytelenné teszi az eredményes ingatlan végrehajtást az önkormányzati adóhatóság számára.

Ezen túlmenően az ingatlan végrehajtás nehézkes és hosszadalmas, a megtérülés csak hosszú távon vezethet eredményre.

***Gépjárműadó***

Továbbra is az általános központi szabályok alapján kell adót fizetniük azoknak, akik a közúti közlekedési nyilvántartásról szóló 1999. évi LXXXIV. törvény alapján vezetett járműnyilvántartásban az év első napján üzemben tartóként, ennek hiányában tulajdonosként szerepelnek.

Év közben újonnan vagy újra forgalomba helyezett gépjármű utáni adó alanya az, aki/amely a forgalomba helyezés hónapjának utolsó napján a hatósági nyilvántartásban tulajdonosként szerepel.

Az adókötelezettség a gépjármű forgalomba helyezését követő hónap 1. napján kezdődik, változatlan tényállás mellett a január 1-jén fennálló állapot az irányadó.

Az adók rendszerében sajátos helyet foglal el a gépjárműadó. A beszedett adó 2012-ig 100 %-ban, 2013-tól a 40 %-ban illeti meg a helyi önkormányzatot.

Az önkormányzatnál maradó Gépjárműadó tervezett módosított bevétel 16 691 e Ft, mely 15 875 e Ft-ra teljesült, mely 95,1 %-os teljesítést jelent.

***I.3. Központi költségvetésből kapott költségvetési támogatások alakulása***

***A 2013. évtől az önkormányzati feladatellátás, ezzel együtt a finanszírozási rendszer is alapjaiban megváltozott.***

A Magyarország helyi önkormányzatairól szóló 2011. évi CLXXXIX. Törvény 2013. január 1-jével hatályba lépett.

A törvényben foglaltak szerint a helyi önkormányzatok által kötelezően ellátandó, törvényben meghatározott feladatok ellátása, működési kiadásainak fedezetét az Országgyűlés a feladatfinanszírozás rendszerén keresztül, feladatalapú támogatással biztosítja.

A feladatfinanszírozási rendszerben az országgyűlés a helyi önkormányzat kötelezően ellátandó feladataihoz jogszabályban meghatározott közszolgáltatási szintnek megfelelő támogatást biztosít.

A központi költségvetésből 2017. évben befolyt bevételek összeg 230 626 e Ft volt (Zárszámadási rendelet tervezet 9. számú melléklete).

***I. 4. Egyéb bevételi források***

Az önkormányzatok egyéb bevételi forrását képezik a felhalmozási jellegű bevételek. A felhalmozási bevételekből 2017. évben 186 323 e Ft realizálódott.

A realizálódott felhalmozási bevétel egy része a szennyvíz illetve ivóvíz közmű üzemeltetési szerződése alapján befolyt bérleti díj, telek értékesítésből származó bevétel illetve lakossági és pályázati támogatása.

**I.5. Az intézmények bevételei, mint működési bevételek**

Az Intézmények működési bevételek kerülnek kimutatásra, amelyek az intézmények tevékenységéhez kapcsolódó bevételek.

**II. Kiadások alakulása**

***II.1. Kiadások elemzése***

Az Önkormányzat módosított kiadási előirányzati főösszege 1 252 901 e Ft, melyből

1 032 178 e Ft teljesült, ez 82,4 %-os teljesítésnek felel meg.

Az Önkormányzat kiadásait jogcímenként a Zárszámadási rendelet tervezett 1. számú melléklete tartalmazza, feladatonkénti bontásban a 3.1. számú mellékletben kerülnek bemutatásra. A felhalmozási kiadásokat az 5. számú mellékletben mutatjuk be.

A kiadások alakulását és az előző évek adatokkal történő összehasonlítását az alábbi táblázat mutatja be.

|  |  |  |  |  |  |
| --- | --- | --- | --- | --- | --- |
| **Kiadási jogcímek** | | **2014. év** | **2015. év** | **2016. év** | **2017.év** |
| *Működési kiadások* | | *457 953* | *446 011* | *509 389* | *475 418* |
| 1. | Személyi juttatások | 171 133 | 173 614 | 180 395 | 184 032 |
| 2. | Munkaadókat terhelő járulékok | 44 765 | 47 355 | 47 917 | 41 992 |
| 3. | Dologi kiadások | 212 511 | 225 042 | 281 077 | 249 394 |
| 4. | Fordított ÁFA | 29 544 | 0 | 0 | 0 |
| *Társadalom- és szociális juttatások* | | *5 033* | *2 435* | *1 744* | *3 398* |
| *Működési célú támogatások, pénzeszköz átadás* | | *13 919* | *14 950* | *20 206* | *19 101* |
| *Felhalmozási jellegű kiadások* | | *61 086* | *125 253* | *148 429* | *227 121* |
| *Likviditási hitel visszafizetése* | | *20 175* | *0* | *0* | *0* |
| *Finanszírozási kiadások* | | *13 712* | *125 622* | *8 565* | *307140* |
| **KIADÁSOK ÖSSZESEN** | | **571 878** | **714 271** | **688 333** | **1 032 178** |

**Felhalmozási kiadások**

***Beruházások és felújítások részletezését a rendelet tervezett 5 számú melléklete***

**III. Maradvány alakulása**

A maradvány a költségvetési év során a bevételek és kiadások különbözete. Az alaptevékenység bevételei és kiadásai tekintetében költségvetési maradványról beszélünk.

Az államháztartásról szóló törvény végrehajtásáról szóló 368/2011. (XII.31.) Korm. rendelet előírásai szerint (155.§. (2) bekezdés) az államháztartás önkormányzati alrendszerébe tartozó költségvetési szerv költségvetési maradványát az irányító szerv a zárszámadási rendeletével egy időben állapítja meg.

A rendelet tervezet 7. számú melléklete tartalmazza Önkormányzat és intézményei 2017. évi maradványát.

**IV. Mérlegtételek alakulása**

**Az önkormányzat könyvviteli mérleg szerinti nettó vagyonának értéke 2017. december 31-én 3 591 960 e Ft, a nyitó értékhez viszonyítva a csökkenés összege 809 061 e Ft.**

A jelentős csökkenés oka, hogy 2017.január 02-ával az Érdi Tankerületnek át kellett adni vagyonkezelésre az Általános Iskola épületét és a benne lévő tárgyi eszközöket.

2017.július 1-vel pedig az Ivóvíz közművagyont kellett az államnak átadnunk.

Ezek jogszabályi (törvényen alapuló) kötelezettség alapján történtek.

Az Önkormányzat mérlegtételek alakulását a rendelet tervezet 8. számú melléklete tartalmazza.

**IV. Vagyon alakulása**

A **befektetett eszközök** nettó értéke a 2017. évi 3 878 649 e Ft-ról 2017. évben 3 041 969 e Ft-ra változott.

A **pénzeszközök** záró értéke 2017. december 31-én 227 200 e Ft.

A **követelések** értékét a tárgyévben esedékes működési bevétel követelések (7 055 e Ft) az esedékes közhatalmi bevétel (helyi adó 15 971 e Ft értékvesztéssel csökkentett) követelés (12 006 e Ft) értéke adja.

A 2017.december 31-én a mérleg szerinti eredmény 112 021 e Ft lett.

A központi költségvetés megelőlegezett 7 561e Ft. Finanszírozása, a költségvetési évet követő kötelezettség. A kötelezettség jellegű sajátos elszámolások éréke a helyi adó túlfizetése, gépjárműadó központi költségvetést megillető része, letétek értéke.

A passzív időbeli elhatárolások tartalmazzák a 2017. decemberi bér és járulék összegét (kötelező elhatárolás), a fejlesztési támogatás (KEOP) és a térítés nélkül átvett eszközök (Általános iskola) értékét.

Az önkormányzat 100 % tulajdonában álló gazdálkodó szervezet a Telki- Víz Kft. melynek végelszámolása megtörtént.

**V. Intézmények 2017. évi gazdálkodása**

A 2017. évi zárszámadási rendelet tervezett 3. 4.1. 4.2 és 4.3 számú mellékletében bemutatásra kerültek az intézmények tervezett és tényleges bevételi és kiadási adatai a bevételi adatok intézményekre lebontva tartalmazzák a központi költségvetésből kapott normatív támogatás összegét, a fenntartói kiegészítést és a saját bevételeket.

A fenntartó által biztosított támogatás (intézményfinanszírozás) az eredeti 318 908 e Ft-ról

322 848 e Ft-ra növekedett évközi állami támogatásokkal, melyből 319 575 e Ft összeg került kiutalásra.

A saját bevételek az eredetileg tervezett 71 551 e Ft-hoz képest 113 812 e Ft-os összegben teljesültek.

A kiadások az eredetileg tervezett 962 443 e Ft előirányzathoz képest 1 032 178 e Ft-ban teljesültek, melyből 300 000 e Ft értékben Féléves futam idejű Állampapírt vásárolt az önkormányzat.

A kiemelt előirányzatok közül a dologi kiadások növekedtek a legjelentősebb mértékben.

**Összességében megállapítható, hogy önkormányzatunk 2017. évi gazdálkodásában a kötelező és a vállalt feladatait pénzügyi lehetőségeinek figyelembevételével megfelelő színvonalon teljesítette.**

Telki, 2018. május 24.

Deltai Károly Dr Lack Mónika

Polgármester Jegyző

**Rendelet-tervezett**

**Telki Község Önkormányzat**

**Képviselő-testületének**

**/ 2018.(V. . ) önkormányzati rendelet**

**az önkormányzat 2017. évi költségvetésének végrehajtásáról**

Telki Község Önkormányzat Képviselő-testülete az államháztartásról szóló 2011. évi CXCV. törvény (a továbbiakban: Áht.) 91.§- ában kapott felhatalmazás alapján a következőket rendeli el:

**A rendelet hatálya**

**1. §**

(1) A rendelet hatálya Telki Község Önkormányzat Képviselő-testületre, annak szerveire, az Önkormányzat fenntartásában lévő önállóan működő és gazdálkodó illetve az önállóan működő költségvetési szerveire (a továbbiakban együtt: Intézmények), ideértve a Polgármesteri Hivatalára terjed ki.

(2) Az Önkormányzat költségvetési szervei:

a.) önállóan működő és gazdálkodó költségvetési szerv

* Telki Polgármesteri Hivatala

b.) önállóan működő költségvetési szervek

* Telki Óvoda

**A rendelet szerkezete, mellékleteinek tartalma**

**2. §**

A **2017. évi** költségvetés végrehajtásának részletezését a 3.§ -ban felsorolt mellékletek tartalmazzák

**3.§**

Az Önkormányzat költségvetési bevételeit és költségvetési kiadásai előirányzatként e rendelet mellékletei szerint határozza meg:

1. A megállapított bevételek forrásonkénti, kiadások jogcímenkénti megoszlását, a rendelet **1. melléklet** mutatja be.
2. A működési jellegű bevételek és kiadások mérlegét valamint a felhalmozási és tőke jellegű bevételek és kiadások mérlegét **2. melléklet** mutatja be.
3. A megállapított bevételek forrásonkénti, kiadások jogcímenkénti szervezeti egységenként a rendelet **3. melléklet** mutatja be.
4. A megállapított dologi kiadások részletezése szervezeti egységenként a rendelet **3.1. melléklet** mutatja be.
5. A megállapított bevételek és kiadások feladatonkénti megoszlását, a rendelet **3.2.** **melléklet** mutatja be.
6. A támogatás jellegű kiadásokat a rendelet **3.3. melléklet** mutatja be.
7. Az önkormányzat helyi adóbevételének felhasználást a rendelet **3.4. melléklet** részletezi.
8. Az Önkormányzat költségvetési főösszegének bevételi forrásonként és kiemelt kiadási előirányzatonként a rendelet **4.1.** melléklet mutatja be.
9. A Polgármesteri Hivatal költségvetési főösszegének bevételi forrásonként és kiemelt kiadási előirányzatonként a rendelet **4.2.** melléklet mutatja be.
10. Telki Óvoda költségvetési főösszegének bevételi forrásonként és kiemelt kiadási előirányzatonként a rendelet **4.3. melléklet** mutatja be.
11. Felhalmozási jellegű kiadások előirányzatait a rendelet **5. melléklet** mutatja be.
12. Az önkormányzat engedélyezet létszámkeretét a rendelet **6. melléklete** mutatja be.
13. Az Önkormányzat központi költségvetési kapcsolatból származó támogatásainak elszámolását a rendelet **9. melléklete** tartalmazza
14. Az önkormányzat által nyújtott közvetett támogatások a rendelet **10. melléklete** mutatja be.

**A költségvetés bevételei és kiadásai**

**4. §**

A Képviselő – testület az önkormányzat az önállóan működő és gazdálkodó valamint önállóan működő költségvetési szervek **együttes 2017.** évi költségvetésének végrehajtását

**1 259 378 ezer Ft bevétellel,**

**1 032 178 ezer Ft kiadással,**

* **48 fő költségvetési létszámkeretben** jóváhagyja

**5.§**

A Képviselő-testület a **1 259 378 ezer Ft bevételi** főösszegből

* a felhalmozási célú bevételt **186 323 ezer** Ft-ban
* a működési célú bevételt **1 073 055 ezer** Ft-ban állapítja meg.

**6. §**

A Képviselő-testület a **1 032 178 ezer Ft kiadási** főösszegből

* a felhalmozási célú kiadást **527 121 ezer** Ft-ban
* a működési célú kiadást **505 057 ezer** Ft-ban állapítja meg.

**7. §**

A Képviselő – testület Telki Község **Önkormányzat 2017**. évi költségvetésének végrehajtását

**1 200 101 ezer Ft bevétellel,**

**976 265 ezer Ft kiadással**,

* 3 fő költségvetési létszámkeretben állapítja meg

A Képviselő-testület az **Önkormányzat** **1 200 101ezer** Ft bevételi főösszegből

* a felhalmozási célú bevételt **186 178 ezer** Ft-ban
* a működési célú bevételt **1 013 923 ezer** Ft-ban állapítja meg.

A Képviselő-testület az **Önkormányzat 976 265 ezer** Ft kiadási főösszegből

* a felhalmozási célú kiadást **525 581 ezer** Ft-ban
* a működési célú kiadást **450 684 ezer** Ft-ban

Ebből: finanszírozási kiadást ***319 575 ezer*** Ft-ban állapítja meg.

**8.§**

A Képviselő – testület Telki **Polgármesteri Hivatal 2017. évi** költségvetésének végrehajtását

**227 934 ezer Ft bevétellel,**

**225 444 ezer Ft kiadással,**

* **15 fő költségvetési létszámkeretben** állapítja meg

A Képviselő-testület a **Polgármesteri Hivatal** **227 934** ezer Ft bevételi főösszegből

* a finanszírozási bevételt **177 563 ezer** Ft-ban
* a működési célú saját bevételt **50 371 ezer** Ft-ban állapítja meg.

A Képviselő-testület a **Polgármesteri Hivatal** **225 444** ezer Ft kiadási főösszegből

* a felhalmozási célú kiadást **350 ezer** Ft-ban
* a működési célú kiadást **225 094 ezer** Ft-ban állapítja meg.

**9.§**

A Képviselő – testület **Telki Óvoda 2017 évi** költségvetésének végrehajtását

**150 918 ezer Ft bevétellel,**

**150 044 ezer Ft kiadással,**

* **30 fő költségvetési létszámkeretben** állapítja meg

A Képviselő-testület a **Telki Óvoda** **150 918 ezer Ft** bevételi főösszegből

* a finanszírozási bevételt **142 012**  **ezer** Ft-ban
* a működési célú saját bevételt **8 906 ezer** Ft-ban állapítja meg.

A Képviselő-testület a **Telki Óvoda** **150 044 ezer Ft** kiadási főösszegből

* a felhalmozási célú kiadást **1 190 ezer** Ft-ban
* a működési célú kiadást **148 854 ezer** Ft-ban állapítja meg.

**10.§**

Telki Község Képviselő-testülete az Önkormányzat és intézményei **2017.** évi költségvetésének végrehajtását

+ 443 687 ezer Ft nyitó pénzkészlettel,

+ 815 691 ezer Ft folyó évi bevétellel,

- 1 032 178 ezer Ft folyó évi kiadással,

**+ 227 200 ezer Ft pénzkészlet egyenleggel hagyja jóvá,**

valamint 300 000 ezer Ft értékpapír állománnyal (féléves lejáratú).

**11. §**

1. Telki Község Képviselő-testülete az önkormányzat **2017. évi** maradványát a rendelet **7. számú melléklet** szerint **196 364 ezer Ft-ban** állapítja meg, hagyja jóvá.

a.) Az Önkormányzat 2017.évi maradványát 194 773 ezer Ft-ban állapítja meg, hagyja jóvá.

b.) A Polgármesteri Hivatal 2017. évi maradványát 713 ezer Ft-ban állapítja meg, hagyja jóvá.

c.) A Telki Óvoda 2017.évi maradványát 878 ezer Ft-ban állapítja meg, hagyja jóvá.

1. Telki Község Képviselő-testülete az önkormányzat **2017. évi** eredményét a **8.1 számú melléklet** szerint **112 021 ezer Ft-ban** állapítja meg, hagyja jóvá

**12. §**

(1) Az Önkormányzat 2017. december 31-i állapot szerinti vagyonának összetételét **a 8. , 11. számú mellékletek** szerinti adatok alapján **3 591 960 ezer Ft-ban** állapítja meg.

(2) Az önkormányzat 2017. évi vagyonának forrását **3 591 960 ezer Ft**-ban állapítja meg a **8. sz. melléklet** szerint.

**13. §**

Ez a rendelet a kihirdetését követő napon lép hatályba.

Deltai Károly dr. Lack Mónika

Polgármester jegyző